Slide the City dié somer in Suid-AfrikaFoto: slidethecitysa.co.za As die gedagte aan ŉ ellelange waterwurm en enorme swembad jou opgewonde maak, moet jy nie Slide the City misloop nie. Van volgende maand tot Februarie bied dié geleentheid jou ŉ 304 m- glybaan met drie bane wat in ŉ 26 m-lange swembad eindig. Soveel as 840 matrasse word onder die glybaan gesit om die gly so bietjie “sagter” te maak en ŉ rit duur ongeveer ŉ minuut om te voltooi. Wat dié ervaring nog beter maak is die feit dat die organiseerders waterbewus is en seker maak dat die minimum water vermors word. Ongelukkig moet mens 1,2 m of langer wees om aan hierdie “gly” deel te neem. Verskeie geleenthede word reg oor Suid-Afrika aangebied en kaartjies is beskikbaar van R99 tot R490. Besoek die webblad vir meer besonderhede.